
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

Proiect de hotărâre 
privind aprobarea Raportului pentru numirile finale, întocmit de către Comisia de selecţie, în vederea ocupării posturilor vacante din cadrul Consiliului de Administraţie la Horticultura SA


În cazul societăţilor, procedura de selecţie se efectuează cu scopul de a asigura transparentizarea şi profesionalizarea consiliilor de administraţie, potrivit standardelor de guvernanţă corporativă a întreprinderilor publice. 



La societatea Horticultura SA  Timişoara a fost declanşată procedura de selecţie pentru numirea unui număr de 7 membrii în consiliul de administraţie, iar finalizarea acesteia s-a realizat prin întocmirea de către Comisia de selecţie a raportului pentru numirile finale ale noilor administratori, conform Normelor metodologice de aplicarea a unor prevederi ale O.U.G. nr. 109/2011 privind guvernanţa corporativă a întreprinderilor publice, aprobate prin Hotărârea Guvernului nr. 722/2016.

Având în vedere art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele statului sau al unităţii administrativ-teritoriale, candidaţi pentru funcţiile de membri ai consiliului de administraţie.
De asemenea, potrivit art. 3 pct. 6 din OUG nr. 109/2011 autoritatea publică tutelară, are competenţa să stabilească criterii de integritate pentru membrii consiliului de administraţie şi să asigure înscrierea acestora în contractele de mandat.



Totodată, în conformitate cu principiile generale privind stabilirea indicatorilor–cheie de performanţă prevăzuţi în Anexa 2 la H.G. nr. 722/2016, structurile de guvernanţă corporativă din cadrul fiecărei autorităţi publice tutelare propun conducerii acesteia ceea ce consideră a fi indicatorii financiari şi nefinanciari de performanţă potriviţi, în concordanţă cu interesele întreprinderii publice. Aceştia vor fi folosiţi ca bază de negociere pentru indicatorii de performanţă financiari şi nefinanciari rezultaţi din planul de administrare.
În concluzie, considerăm că este oportună iniţierea unui proiect de hotărâre pentru aprobarea Raportului pentru numirile finale, întocmit de către Comisia de selecţie, în vederea ocupării posturilor vacante din cadrul Consiliului de Administraţie la Horticultura SA Timişoara.

